**A LÉBÉNYI TELEPÜLÉSI ÉRTÉKTÁR BIZOTTSÁG**

**MŰKÖDÉSI SZABÁLYZATA**

**I. ÁLTALÁNOS RENDELKEZÉSEK**

1. A bizottság hivatalos megnevezése: Lébényi Települési Értéktár Bizottság

2. A bizottság székhelye: 9155 Lébény, Fő út 47.

3. A bizottság tagjainak száma: 5 fő

4. A bizottság tagjai sorából elnököt választ.

5. A bizottság tagjainak névsorát jelen szabályzat függeléke tartalmazza.

**II. A BIZOTTSÁG FELADAT ÉS HATÁSKÖRE**

A bizottság feladat és hatáskörét a magyar nemzeti értékekről és hungarikumokról szóló 2012. évi XXX. törvény, valamint a magyar nemzeti értékek és hungarikumok értéktárba való felvételéről és az értéktár bizottságok munkájának szabályozásáról szóló 324/2020. (VII. 1.) Korm. rendelet határozza meg.

**III. A BIZOTTSÁG MŰKÖDÉSE, A DÖNTÉSHOZATAL SZABÁLYAI**

1. A bizottság tevékenységét a magyar nemzeti értékekről és hungarikumokról szóló 2012. évi XXX. törvény, a magyar nemzeti értékek és hungarikumok értéktárba való felvételéről és az értéktár bizottságok munkájának szabályozásáról szóló 324/2020. (VII. 1.) Korm. rendelet, valamint az e szabályzatban foglaltak szerint végzi.

2. A bizottság tagjai kötelesek a bizottság munkájában a legjobb tudásuk, szakértelmük alapján aktívan részt venni, a bizottság üléseiről való távolmaradást előre jelezni. Tevékenységüket társadalmi megbízatásként, díjazás nélkül látják el.

3. A bizottság munkájába külső szakértőket vonhat be, különösen a nemzeti és megyei értékek gyűjtésével, megőrzésével, hasznosításával foglalkozó országos és területi illetékességű szakmai és civil szervezeteket.

4. A bizottság szükség szerint, de félévente legalább egy alkalommal ülésezik. A bizottság ülését az elnök hívja össze.

5. A bizottság határozatképes, ha ülésén a megválasztott tagok több, mint fele jelen van.

6. A bizottság döntéseit határozat formájában hozza. A bizottság tagja a döntéshozatalkor igennel vagy nemmel szavazhat, illetve tartózkodhat a szavazástól. A bizottság a határozatait nyílt szavazással (kézfelemeléssel) hozza.

7. A települési értékké minősítéshez a bizottság tagjai több mint felének igen szavazata szükséges.

8. A bizottság üléseiről jegyzőkönyv készül.

9. A bizottság évente beszámol a tevékenységéről Lébény Város Önkormányzat Képviselő-testületének.

10. A helyi értékké nyilvánításra a polgármesterhez beérkezett javaslatot az értéktár bizottság vizsgálja meg, a javaslattevőt szükség szerint hiánypótlásra szólítja fel. Ha a javaslattevő a hiánypótlásra való felhívásnak nem tesz eleget, vagy a hiányosság pótlásához szükséges idő figyelembevételével megállapított határidő meghosszabbítását sem kéri, a bizottság a javaslatot érdemben nem tárgyalja meg, és erről a javaslattevőt értesíti.

11. Az értéktárba való felvételről a javaslat beérkezését követő 90 napon belül a 7. pontban írt szavazati aránnyal a bizottság dönt, melyről a javaslattevőt írásban értesíti.

12. A bizottság által az értéktárba felvett értékek adatait a Melléklet szerinti adatlap alapján – szakterületenként kategóriák szerint elkülönítve – kell nyilvántartásba venni.

13. A helyi települési értéktár nyilvántartott adatait – az értéktárba való felvételről szóló döntést követő 8 napon belül – az önkormányzat honlapján kell közzétenni.

Jelen szabályzat az elfogadásának napján lép hatályba.

Lébény, 2020. szeptember 24.